Wêreldmoedertaaldag 2015 in Islamabad, met betogers wat eis dat Pandjabi (die moedertaal van die meeste Pakistani's) 'n amptelike taal van Pakistan moet word
Ekushey Book Fair in Alberta, Kanada
Herdenking van Wêreldmoedertaaldag in Kanada
Wêreldmoedertaaldag 2017 in Bangalore, Indië
Wêreldmoedertaaldag is ’n dag wat wêreldwyd jaarliks op 21 Februarie gevier word om die bewustheid van taalkundige en kulturele verskeidenheid en veeltaligheid te bevorder. Dit is op 17 November 1999 deur Unesco aangekondig. Hierdie viering is ook amptelik erken deur die Verenigde Nasies se Algemene Vergadering in sy besluit om 2008 as die Internasionale Jaar van Tale te vestig.
Op 21 Maart 1948 het Muhammad Ali Jinnah, destydse goewerneur-generaal van Pakistan, verklaar dat Oerdoe die enigste amptelike taal vir Wes- en Oos-Pakistan sou wees. Die mense van Oos-Pakistan (nou Bangladesj), met Bengaals as moedertaal het hierteen begin protesteer. Op 21 Februarie 1952 (8 Falgun 1358 in die Bengaalse kalender) het studente in Dhaka aangedring op ’n provinsiale staking. Die regering het ’n beperkte klokreëling ingestel om ’n staking te voorkom en die proteste is bedwing sodat die klokreëling nie oortree sou word nie. Die Pakistanse polisie het op die studente gevuur ten spyte van die relatief rustige protes en ’n aantal studente is dood.
2000: Inhuldigingsviering van Internasionale Moedertaaldag
2001: Tweede jaarlikse viering
2002: Taaldiversiteit: 3 000 Tale in Gevaar (slagspreuk: In die melkweg van tale is elke woord ’n ster)
2003: Vierde jaarlikse viering
2004: Kinders leer (die viering by UNESCO het ’n "unieke uitstalling van kinders se oefenboeke van regoor die wêreld bevat wat die proses waarvolgens kinders leer die geskrewe geletterdheid in die klaskamer bemeester" ingesluit.
2005: Braille en gebaretale
2006: Tale en die kuberruim
2007: Veeltalige onderwys
2008: Internasionale Jaar van Tale
2009: Tiende jaarlikse viering
2010: Internasionale Jaar vir die Toenadering van Kulture
2011: Inligting- en kommunikasietegnologies
2012: Moedertaalonderrig en inklusiewe onderwys
2013: Boeke vir moedertaalonderrig
2014: Plaaslike tale vir globale burgerskap: kollig op wetenskap
2015: Insluiting in en deur onderwys: taal tellings (met 'n gebeurtenis in Parys))
2016: Gehalte onderwys, onderrigstale en leeruitkomste
2017: Volhoubare toekoms deur middel van veeltalige onderwys
2018: Ons tale, ons bates.
↑ (en) "Languages in Education | Education | United Nations Educational, Scientific and Cultural Organization". Portal.unesco.org. Besoek op 2 Julie 2016.
↑ (en) "International Mother Language Day Celebration 2015". Besoek op 21 Februarie 2015.
Wikimedia Commons bevat media in verband met International Mother Language Day.
Ontsluit van "https://af.wikipedia.org/w/index.php?title=Wêreldmoedertaaldag&oldid=1650492"
Die bladsy is laas op 22 Februarie 2018 om 11:59 bygewerk.